**Ekskursija Ģeoloģijas ekspozīcijā: Latvijas ģeoloģiskais griezums un derīgie izrakteņi**

**Mērķis**: veicināt interesi par dabu, Zemes dzīlēm Latvijā un to bagātībām.

**Mērķauditorija:** skolēni, studenti, visi interesenti.

**Skaits**: 5 – 15 dalībnieki.

**Ilgums:** 40 – 60 minūtes.

**Metodes:** Iepazīšanās ar ekspozīciju, speciālista stāstījums.

**Latvijas ģeoloģiskā griezuma ekspozīcija**

**Latvijas iežu ekspozīcijā** skatāmi akmens paraugi, kas raksturīgi gan vissenākajiem un dziļākajiem kristāliskā pamatklintāja iežiem, gan katram ģeoloģiski izpētītajam un tematiskajā Latvijas kartē atainotajam nogulumiežu segas slānim atbilstošie. Arī visi Zemes virskārtā atsegtie jaunākie kvartāra perioda nogulumi apskatāmi ekspozīcijā. Tiek demonstrēti visi Latvijā iegūstamo dzīļu resursu veidi.

Ekspozīcijā var iepazīt arī senāk ievākto minerālu, iežu un seno augu un dzīvnieku pārakmeņojumus, unikālus vēsturiskus paraugus, kuri ģeoloģijas kolekcijās saglabājušies no bijušā Ģeoloģijas muzeja, kas Latvijas Universitātē tika dibināts 1929. gadā. Ir iespēja iepazīt ģeologa darbu specifiku, arī izmēģinot speciālu Latvijas ģeologa darba vietu.

**Dalības maksa:**

* pieaugušajiem – 2 EUR personai;
* skolēniem, citu augstskolu studentiem, pensionāriem, invalīdiem – 1 EUR;
* LU studentiem – bez maksas.